**(Návrh)**

**ZÁKON**

z .............2019,

**ktorým sa mení a dopĺňa zákon č. 220/2007 Z. z.**

**o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov**

**(zákon o digitálnom vysielaní) v znení neskorších predpisov a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov**

 Národná rada Slovenskej republiky sa uzniesla na tomto zákone:

**Čl. I**

Zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení zákona č. 654/2007 Z. z, zákona č. 498/2009 Z. z., zákona č. 532/2010 Z. z., zákona č. 556/2010 Z. z., zákona č. 204/2011 Z. z., zákona č. 373/2013 Z. z., zákona č. 278/2015 Z. z., zákona č. 91/2016 Z. z., zákona č. 125/2016 Z. z. a zákona č. 177/2018 Z. z. sa dopĺňa takto:

1. V § 5 ods. 2 druhej vete sa za slovo „účely“ vkladajú tieto slová „a na účel prerokovania podmienok prechodu na digitálne rozhlasové vysielanie“.

2. V § 25 odsek 3 znie:

„(3) Žiadateľovi, ktorý nie je verejnoprávnym vysielateľom, možno udeliť najviac jednu licenciu na digitálne vysielanie; to sa nevzťahuje na udeľovanie licencie na digitálne vysielanie televíznej programovej služby, ktorá je monotypovou programovou službou a na udeľovanie licencie na digitálne vysielanie rozhlasovej programovej služby.“.

3. Za § 70 sa vkladá § 70a, ktorý vrátane nadpisu znie:

„§ 70a

Prechod na digitálne rozhlasové vysielanie

Podrobnosti o podmienkach prechodu na digitálne rozhlasové vysielanie ustanoví všeobecne záväzný právny predpis, ktorý vydá úrad. Všeobecne záväzný právny predpis ustanoví plán prechodu a frekvenčné vyhradenia.“.

**Čl. II**

Zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení zákona č. 147/2001 Z. z., zákona č. 206/2002 Z. z., zákona
č. 289/2005 Z. z., zákona č. 95/2006 Z. z., zákona č. 121/2006 Z. z., zákona č. 13/2007 Z. z., zákona č. 220/2007 Z. z., zákona č. 343/2007 Z. z., zákona č. 654/2007 Z. z., zákona
č. 167/2008 Z. z., zákona č. 287/2008 Z. z., zákona č. 516/2008 Z. z., zákona č. 77/2009 Z. z., zákona č. 318/2009 Z. z., zákona č. 498/2009 Z. z., zákona č. 532/2010 Z. z., zákona
č. 221/2011 Z. z., zákona č. 397/2011 Z. z., zákona č. 547/2011 Z. z., zákona č. 342/2012 Z. z., zákona č. 352/2013 Z. z., zákona č. 373/2013 Z. z., zákona č. [40/2015 Z. z.](http://www.zakonypreludi.sk/zz/2015-40), zákona č. [278/2015 Z. z.](http://www.zakonypreludi.sk/zz/2015-278), zákona č. [278/2015 Z. z.](http://www.zakonypreludi.sk/zz/2015-278), zákona č. [91/2016 Z. z.](http://www.zakonypreludi.sk/zz/2016-91), zákona č. [125/2016 Z. z.](http://www.zakonypreludi.sk/zz/2016-125) a zákona č. [177/2018 Z. z.](http://www.zakonypreludi.sk/zz/2018-177) sa mení takto:

V § 45 odsek 1 znie:

„(1) Jednej osobe, ktorá nie je vysielateľom na základe zákona, možno udeliť najviac jednu licenciu na vysielanie programovej služby. Táto podmienka neplatí pre udelenie licencie na vysielanie televíznej programovej služby, ktorá je monotypovou programovou službou a pre udelenie licencie na vysielanie rozhlasovej programovej služby.“.

**Čl. III**

Tento zákon nadobúda účinnosť 1. januára 2020.